**ORDONANŢĂ DE URGENŢĂ
pentru modificarea** **Ordonanţei Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale în vederea participării Institutului Național de Statistică în calitate de asociat în cadrul Comitetului de Statistică și Guvernanță în Statistică al OCDE**

    Având în vedere că, în anul 2019 România a obţinut statutul de asociat în cadrul Comitetuluide Statistică și Guvernanță în Statistică al OCDE,

    luând în considerare necesitatea achitării de către Institutul Naţional de Statistică a cotizaţiilor aferente anului 2019 precum și pentru următorii ani, în care România are calitatea de asociat în cadrul Comitetului de Statistică și Guvernanță în Statistică al OCDE, precum şi că plata cotizaţiei pe anul 2019 aferente acestui statut trebuie efectuată în cel mai scurt timp,

    ţinând seama de faptul că, neplata contribuţiilor financiare, actualizate cu rata oficială a inflației din țara gazdă aferentă anului calendaristic anterior celui de referință, duce la suspendarea, respectiv încetarea dreptului de participare a României în cadrul Comitetului de Statistică și Guvernanță în Statistică al OCDE,

    avându-se în vedere că, în cazul neadoptării imediate a prezentei reglementări se periclitează capacitatea de asumare a obligaţiilor financiare şi de asemenea participarea României la OCDE, cu următoarele consecinte negative:

1. impactul negativ asupra productiei de date statistice fiabile, relevante si de calitate care trebuie sa se bazeze pe standarde si metodologii agreate la nivel international;
2. sincope in implementarea recomandarilor Consiliului privind bunele practici statistice;
3. nerespectarea programului de comparabilitate internationala intre statele membre.

    în temeiul art. 115 alin. (4) din Constituţia României, republicată,
    Guvernul României adoptă prezenta ordonanţă de urgenţă.

    ART. I

    Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, publicată în Monitorul Oficial al României, Partea I, nr. 241 din 29 august 1994, aprobată prin Legea nr. 126/1994, cu modificările şi completările ulterioare, se modifică după cum urmează:

    1. La anexa nr. 1 "Lista organizaţiilor internaţionale interguvernamentale la care România este membră", la punctul II "Organizaţiile internaţionale guvernamentale la care România a aderat în baza aprobărilor date de conducerea ministerelor şi a altor instituţii centrale", poziţia 53 se modifică, având următorul cuprins:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Denumirea organizației  | Sediul | Anul înființării  | Anul aderării României | Instituția română care coordonează relațiile cu organizația internațională respectivă | Explicații |
| “53. | OCDE- Comitetul de Statistică și Guvernanță în Statistică | Paris | 1961 | 2019 | Institutul Național de Statistică | România participă, începând cu anul 2019, cu statut de asociat, la activitatea Comitetului de Statistică și Guvernanță în Statistică” |

    2. La anexa nr. 2.2 "Cotizaţii la alte organisme internaţionale", la subcapitolul «Institutul Naţional de Statistică», poziția 2 se modifică și va avea următorul cuprins:

    "

|  |  |  |  |
| --- | --- | --- | --- |
| 2. | OCDE- Comitetul de Statistică și Guvernanță în Statistică | euro | 21.000Sumele reprezentând cotizațiile anuale se actualizează cu rata oficială a inflației din țara gazdă, aferentă anului calendaristic anterior celui de referință |

"
    ART. II

    (1) Se aprobă plata cotizaţiei în valoare de 6,041.10 euro în vederea participării României ca asociat în cadrul Comitetului de Statistică și Guvernanță în Statistică al OCDE, pentru anul 2019, precum şi plata cotizaţiei anuale în valoare de 21.000 euro pentru anii următori în care România are calitatea de asociat în cadrul Comitetului de Statistică și Guvernanță în Statistică al OCDE.

 (2) Echivalentul în lei al sumelor necesare plăţii cotizaţiei anuale pentru Comitetul de Statistică și Guvernanță în Statistică se asigură din bugetul Secretariatului General al Guvernului pentru Institutul Naţional de Statistică, în limita prevederilor bugetare anuale aprobate.

    (3) Echivalentul în lei al sumelor prevăzute la alin. (1) se calculează pe baza raportului de schimb leu/euro în funcție de cursul oficial al BNR de la data efectuării plății.

PRIM-MINISTRU

LUDOVIC ORBAN